Priekšlikums Padomes regula, ar ko groza Regulu (EK) Nr. 423/2007 par ierobežojošiem pasākumiem pret Irānu /* COM/2009/0285 galīgā redakcija */





[pic] | EIROPAS KOPIENU KOMISIJA | Briselē, 17.6.2009 COM(2009) 285 galīgā redakcija Priekšlikums PADOMES REGULA, ar ko groza Regulu (EK) Nr. 423/2007 par ierobežojošiem pasākumiem pret Irānu PASKAIDROJUMA RAKSTS 1. Saskaņā ar ANO Drošības padomes Rezolūciju 1737 (2006), 1747 (2007) un 1803 (2008) Kopējā nostājā 2007/140/KĀDP un Padomes Regulā (EK) Nr. 423/2007, kurās veikti grozījumi, ir paredzēti konkrēti ierobežojoši pasākumi pret Irānu. 2. Ar Padomes 2008. gada 10. novembra Regulu (EK) Nr. 1110/2008 veica grozījumus Regulā (EK) Nr. 423/2007 un ieviesa jaunus ierobežojošus pasākumus pret Irānu, jo īpaši iepriekšējas paziņošanas pienākumu attiecībā uz to divu uzņēmumu pārvadātajām kravām, kuri ir iesaistīti kodolieroču izplatīšanā, proti, Iran Air Cargo ( IAC ) un Islamic Republic of Iran Shipping Lines ( IRISL ). 3. Šā pasākuma īstenošanas noteikumi tika izstrādāti, pamatojoties uz konkrētiem īstenošanas noteikumiem saistībā ar Padomes Regulu (EEK) Nr. 2913/92 par Kopienas Muitas kodeksa izveidi, jo īpaši, pamatojoties uz noteikumiem par ievešanas un izvešanas kopsavilkuma deklarācijām elektroniskā veidā, kas piemērojami no 2009. gada 1. jūlija[1]. Tomēr, tā kā minēto deklarāciju ieviešanas process ir sarežģīts, ar Komisijas 2009. gada 2. aprīļa Regulu (EK) Nr. 273/2009 tika noteikts pārejas periods līdz 2010. gada 31. decembrim, kurā pārvadātājiem nav obligāti iepriekš jāiesniedz ievešanas un izvešanas kopsavilkuma deklarācijas elektroniskā veidā. 4. Šā priekšlikuma mērķis ir Padomes Regulas (EK) Nr. 423/2007 noteikumus par pārejas periodu saistībā ar īstenošanas noteikumiem par iepriekšējas paziņošanas pienākumu attiecībā uz konkrētu uzņēmumu pārvadātajām kravām saskaņot ar attiecīgajiem muitas noteikumiem. 5. Priekšlikums PADOMES REGULA, ar ko groza Regulu (EK) Nr. 423/2007 par ierobežojošiem pasākumiem pret Irānu EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 60. un 301. pantu, ņemot vērā Padomes 2008. gada 7. augusta Kopējo nostāju 2008/652/KĀDP, ar ko groza Kopējo nostāju 2007/140/KĀDP par ierobežojošiem pasākumiem pret Irānu[2], ņemot vērā Komisijas priekšlikumu, tā kā: (1) Ar Padomes 2008. gada 10. novembra Regulu (EK) Nr. 1110/2008 veica grozījumus Regulā (EK) Nr. 423/2007 par ierobežojošiem pasākumiem pret Irānu[3] un saskaņā ar Kopējo nostāju 2008/652/KĀDP ieviesa konkrētus papildu ierobežojošus pasākumus, jo īpaši iepriekšējas paziņošanas pienākumu attiecībā uz dažām kravām, kuras ieved Irānā vai izved no tās. (2) Tehnisku iemeslu dēļ tika noteikts, ka pārejas periodā var pieļaut atkāpes no šā iepriekšējas paziņošanas pienākuma īstenošanas noteikumiem. Minētā pasākuma īstenošanas noteikumu sarežģītības dēļ īstenošanas procesā radās neparedzēti kavējumi, tādēļ pārejas periods būtu jāpagarina līdz 2010. gada 31. decembrim. (3) Tāpēc attiecīgi jāgroza Regula (EK) Nr. 423/2007, IR PIEŅĒMUSI ŠO REGULU. 1. pants Regulas (EK) Nr. 423/2007 4.a panta ceturto un piekto daļu aizstāj ar šādu tekstu: „Līdz 2010. gada 31. decembrim ievešanas un izvešanas kopsavilkuma deklarācijas un iepriekšminētos vajadzīgos papildu datus var iesniegt rakstiski, izmantojot tirdzniecības, ostas vai transporta informāciju, ar nosacījumu, ka tajā ir ietverti vajadzīgie dati. No 2011. gada 1. janvāra iepriekšminētos vajadzīgos papildu datus sniedz vai nu rakstiski, vai arī, vajadzības gadījumā izmantojot ievešanas un izvešanas kopsavilkuma deklarācijas.” 2. pants Šī regula stājas spēkā 2009. gada 1. jūlijā. Šī regula uzliek saistības kopumā un ir tieši piemērojama visās dalībvalstīs. Briselē, [..] Padomes vārdā — priekšsēdētājs [1] Noteikumi, kas paredzēti Komisijas 2006. gada 18. decembra Regulā (EK) Nr. 1875/2006, ar kuru groza Komisijas Regulu (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (OV L 360, 19.12.2006., 64. lpp.). [2] OV L 213, 8.8.2008., 58. lpp. [3] OV L 103, 20.4.2007., 1. lpp. Regulā jaunākie grozījumi izdarīti ar Padomes Regulu (EK) Nr. 1110/2008 (OV L 300/1, 11.11.2008., 1. lpp.).